b"\n_START_ARTICLE_\nJuan Jos\xc3\xa9 Enr\xc3\xadquez G\xc3\xb3mez\n_START_SECTION_\nCarrera esportiva\n_START_PARAGRAPH_\nJuanjo era un defensa central contundent que debut\xc3\xa0 a la primera divisi\xc3\xb3 en les files de la UD Salamanca la temporada 74-75. Despr\xc3\xa9s de dues temporades m\xc3\xa9s en terres de Salamanca \xc3\xa9s fitxat pel Futbol Club Barcelona en la 77-78 i hi debuta en la primera jornada davant la Reial Societat (el mateix equip amb el qual va debutar en primera amb el conjunt charro) en entrar quan falten 16 minuts per De la Cruz. Aquesta temporada participa en un total de 13 partits de lliga amb el conjunt entrenat per Rinus Michels._NEWLINE_Despr\xc3\xa9s d'una altra temporada m\xc3\xa9s a la Ciutat Comtal, signa pel Recreativo de Huelva al comen\xc3\xa7ament de la 79-80 amb el qual participa en 31 partits marcant 3 gols. El seu debut igual que el de Julio Alberto amb la samarreta recreativista es produeix davant el N\xc3\xa0stic a la primera jornada de lliga. Posteriorment jugaria a l'Atl\xc3\xa8tic Madrid durant tres temporades (81-84), debutant en lliga amb l'equip blanc i vermell davant l'Athletic de Bilbao jugant gaireb\xc3\xa9 100 partits de lliga. Posteriorment va jugar al CF Lorca Esportiva i al CD Cieza entre d'altres, en aquest \xc3\xbaltim va exercir de cronista de Jos\xc3\xa9 Mar\xc3\xada Garc\xc3\xada._NEWLINE_Com a entrenador ha dirigit entre d'altres al Uni\xc3\xb3n Balomp\xc3\xa9dica Conquense, Granada CF, al Getafe CF i el CF Ciudad de Murcia."